দ্য কনসোর্টিয়াম অফ এলজিবিটি ভলান্টারি অ্যান্ড কমিউনিটি অর্গানাইজেশনস ইউকে

দ্য কনসোর্টিয়াম অফ এলজিবিটি ভলান্টারি অ্যান্ড কমিউনিটি অর্গানাইজেশনস ইউকে, যেটি ছোট ক'রে এলজিবিটি কনসোর্টিয়াম নামে পরিচিত, হল একটি জাতীয় বিশেষজ্ঞ সদস্যপদ সংস্থা। তারা এলজিবিটিকিউ সম্প্রদায়, সংস্থা এবং প্রকল্পগুলির উন্নয়ন ও সহায়তার ওপর মনোনিবেশ করে, যাতে সেগুলি আরও ভালভাবে সরাসরি পরিষেবা প্রদান করতে পারে এবং এলজিবিটি অধিকারের জন্য প্রচার চালাতে পারে।

১৯৯৮ সালে এই সংস্থাটি প্রতিষ্ঠিত হয়েছিল, মূলত লেসবিয়ান, গে এবং উভকামী সম্প্রদায়ের সংগঠনগুলিকে সমর্থন করার জন্য। ২০০৩ সালে তারা তাদের কাজের পরিধি সম্প্রসারণ ক'রে ট্রান্সজেন্ডার সংগঠনগুলিকেও নিজেদের অন্তর্ভুক্ত করে।

 এলজিবিটি তৃতীয় ক্ষেত্রকে সমর্থন করা 
কনসোর্টিয়াম চারটি মূল ক্ষেত্রের ওপর দৃষ্টি নিবদ্ধ ক'রে কাজ করে, এগুলি হল প্রয়োজনীয় পরিষেবা প্রদানে সদস্যদের সহায়তা করা, নেটওয়ার্ক জুড়ে সহযোগিতা সহজতর করা, সদস্যদের সাথে পরামর্শ ও যোগাযোগ করা এবং যুক্তরাজ্য জুড়ে এলজিবিটি সংগঠন ও প্রকল্পগুলিকে শক্তিশালী করার জন্য তহবিল নিশ্চিত করা।

২০১৮ সালে নারী ও সমতা মন্ত্রী পেনি মর্ডান্ট ঘোষণা করেছিলেন যে সরকার একটি এলজিবিটি উপদেষ্টা প্যানেল গঠন করবে। এই প্যানেলটি যুক্তরাজ্যের এলজিবিটি ব্যক্তিদের অভিজ্ঞতা সম্পর্কে সরকারকে পরামর্শ দেবে এবং প্রমাণ সরবরাহ করবে। স্টোনওয়াল এবং এলজিবিটি ফাউন্ডেশনের পাশাপাশি কনসোর্টিয়ামকে প্যানেলে থাকার জন্য প্রকাশ্যে ঘোষণা করা হয়েছিল।

কনসোর্টিয়াম ২০১৯ সালে অনুদান প্রকল্প পরিচালনা শুরু করে এবং ২০২৫ সালের মধ্যে তারা এলজিবিটি সংস্থাগুলিতে ২.১ মিলিয়ন পাউন্ডেরও বেশি অনুদান প্রদান করেছে। এলজিবিটি+ সংস্থাগুলি তহবিলের জন্য আবেদন করার সময় কেন বাধার সম্মুখীন হয় এবং এলজিবিটি+ আবেদনকারীদের বেছে নেওয়ার সময় অর্থদাতাদের কি কি বিষয়ে সচেতন থাকা উচিত, সে সম্পর্কে সংস্থাটি গবেষণা উপস্থাপন করেছে।

 তথ্যসূত্র 

 বহিঃসংযোগ 

 কনসোর্টিয়াম ওয়েব পৃষ্ঠা

বিষয়শ্রেণী:যুক্তরাজ্যে এলজিবিটিকিউ রাজনৈতিক প্রচার গোষ্ঠী